Angelika Klas

Angelika Klas-Fagerlund (s. 1974 Tallinna, Viro) on virolaissyntyinen suomalainen oopperalaulaja, jonka ääniala on sopraano. 


Ura 
Klas asui lapsena pitkään Turussa aloittaen 17-vuotiaana opinnot Turun konservatoriossa. Hän opiskeli myöhemmin Sibelius-akatemiassa, josta valmistui vuonna 2002. Lisäksi Klas on opiskellut stipendiaattina Tanskan kuninkaallisessa konservatoriossa. Hän on laulanut oopperan lisäksi kamarimusiikkia ja musikaaleja sekä esiintynyt muun muassa Suomen kansallisoopperassa ja Savonlinnan oopperajuhlilla. 

Klas on tulkinnut myös argentiinalaisen Astor Piazzollan tangoja. Vuonna 2012 hän julkaisi Tanguedia Quintet -yhtyeen kanssa albumin Kohtalona tango.

Perhe 
Angelika Klasin isäpuoli oli kapellimestari Eri Klas. Hänen puolisonsa on säveltäjä Sebastian Fagerlund. Myös Klasin sisar Marion Melnik on oopperalaulaja.

Lähteet

Aiheesta muualla 
Angelika Klasin kotisivut

Suomalaiset sopraanot
Suomen virolaiset
Vuonna 1974 syntyneet
Elävät henkilöt